ΓΡΑΠΤΗ ΕΡΩΤΗΣΗ E-0322/01

υποβολή: Luigi Cesaro (PPE-DE) και Generoso Andria (PPE-DE) προς την Επιτροπή

(13 Φεβρουαρίου 2001)

Θέμα: Θαλάσσια ρύπανση στον όρμο του Ogliastro Marna

Στον όρμο του Ogliastro Marna, πανέμορφη τοποθεσία του Cilento στην επαρχία του Salerno, γνωστή για τα κρυστάλλινα νερά της,φίσταται πλέον από αρκετά χρόνια σημαντική περιβαλλοντικήποβάθμιση: μία λάσπη εισέρχεται καθημερινά στα νερά βρωμίζοντάς τα και ακόμη περισσότερο εμποδίζοντας τα θαλάσσια λουτρά. Πρόκειται για μια πραγματική καταστροφή από την οποία απορρέουν σοβαρές παραβιάσεις της οδηγίας 76/160/ΕΟΚ(1) του Συμβουλίου της 8ης Δεκεμβρίου 1975, σχετικά με την ποιότητα τωνδάτων για θαλάσσια λουτρά. Η αδιαφορία στη συνέχεια των περιβαλλοντικών ενώσεων είναι ακόμη σοβαρότερη, από τη στιγμή που ακριβώς στο κοντινό λιμάνι του Acciaroli, ο Σύνδεσμος Περιβάλλοντος ύψωσε γαλάζια σημαία αναγνωρίζοντας ότι τα ύδατα ειναι εντελώς κατάλληλα για θαλάσσια λουτρά.

Μπορεί η Επιτροπή να γνωστοποιήσει:

1. εάν προτίθεται να ζητήσει από τις αρμόδιες αρχές να εγγυηθούν ότι θα σταματήσει αμέσως η ρύπανση του όρμου του Ogliastro Marna"

2. εάν προτίθεται να χρηματοδοτήσει, στην περίπτωση που της ζητηθεί, ένα πρόγραμμα περιβαλλοντικής διαχείρισης στην ενδιαφερόμενη περιοχή προκειμένου να αποκατασταθεί η σε βάθος ανατραπείσα ισορροπία στον εν λόγω όρμο"

3. ποια μέτρα θαιοθετήσει στην περίπτωση που διαπιστωθούν παραβιάσεις της κοινοτικής νομοθεσίας περιβάλλοντος προκειμένου να εφαρμοσθούν σωστά οι διατάξεις της;

(1) ΕΕ L 31 της 5.2.1976, σελ. 1.

Απάντηση της κας Wallstrm εξ ονόματος της Επιτροπής

(26 Απριλίου 2001)

Οι αρμοδιότητες της Επιτροπής περιορίζονται σε όσες της ανατίθενται από την Συνθήκη ΕΚ. Ειδικότερα, η Επιτροπή είναιπεύθυνη για την κατάλληλη εφαρμογή του κοινοτικού δικαίου σε όλα τα κράτη μέλη. Βάσει του άρθρου 211 (πρώην άρθρο 155) της Συνθήκης ΕΚ, για την διασφάλιση της λειτουργίας και αναπτύξεως της κοινής αγοράς η Επιτροπή μεριμνά για την εφαρμογή της παρούσας Συνθήκης καθώς και των διατάξεων που θεσπίζονται δυνάμει αυτής από τα όργανα. Βάσει του άρθρου 226 (πρώην άρθρο 169) της Συνθήκης ΕΚ, εάν η Επιτροπή κρίνει ότι ένα κράτος μέλος έχει παραβείποχρέωσή του επί της παρούσης Συνθήκης,

διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του. Εάν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο. Η Επιτροπή έχει την διακριτική εξουσία να αποφασίζει για την δρομολόγηση ή μη, τέτοιας διαδικασίας(1).

Δυνάμει του άρθρου 4 της Οδηγίας 76/160/ΕΟΚ του Συμβουλίου της 8ης Δεκεμβρίου 1975, περί της ποιότητας τωνδάτων κολυμβήσεως, τα κράτη μέλη οφείλουν να εξασφαλίζουν ότι η ποιότητα τωνδάτων κολύμβησης συμμορφώνεται με τις οριακές τιμές που καθορίζονται σύμφωνα με το άρθρο 3. Σύμφωνα με το ως άνω άρθρο, τα κράτη μέλη καθορίζουν, για όλες τις περιοχές κολύμβησης ή για κάθε συγκεκριμένη περιοχή κολύμβησης, τις οριακές τιμές που εφαρμόζονται στα ύδατα κολύμβησης. Σύμφωνα με το άρθρο 1, ως περιοχή κολυμβήσεως νοείται κάθε μέρος στο οποίοπάρχουν ύδατα κολυμβήσεως" ως ύδατα κολυμβήσεως τα γλυκέα ρέοντα ή λιμνάζοντα ύδατα ή μέρη αυτών, όπως και το είδος της θαλάσσης στα οποία η κολύμβηση επιτρέπεται σαφώς από τις αρμόδιες αρχές κάθε κράτους μέλους ή δεν απαγορεύεται και όπου πηγαίνει τακτικά μεγάλος αριθμός λουομένων.

Υπό το φως των ανωτέρω, στοιχειοθετείται παράβαση της Οδηγίας όταν τα ύδατα συγκεκριμένων περιοχών κολύμβησης δεν συμμορφώνονται με τις οριακές τιμές που καθορίζονται στο παράρτημα. Η ποιότητα τωνδάτων κολύμβησης παρακολουθείται σε ετήσια βάση με γνώμονα ορισμένες παραμέτρους, από τα κράτη μέλη. Οι πληροφορίες αυτές διαβιβάζονται στην Επιτροπή, η οποία δημοσιεύει ετήσια έκθεση για την ποιότητα τωνδάτων κολύμβησης.

Βάσει των πληροφοριών που της περιήλθαν από τα Αξιότιμα Μέλη του Κοινοβουλίου, η ρύπανση που προκαλείται από την απόρριψη λυματολάσπης (ιλύος καθαρισμού) στον Κόλπο Ogliastro Marna, ενδέχεται να προσβάλλει ζώνη που καλύπτεται από τις περιοχές 40-51 και 81-84, όπως αναφέρεται στη σελίδα 174 της ιταλικής απόδοσης της έκθεσης της Επιτροπής για την κολυμβητική περίοδο 1999. Ως εκ τούτου, η περιοχή στην οποία αναφέρονται τα Αξιότιμα Μέλη του Κοινοβουλίου δεν μπορεί να θεωρηθεί με βεβαιότητα ως εμπίπτουσα στο πεδίο εφαρμογής της Οδηγίας.

Επιπλέον, στην τελευταία δημοσιευμένη έκθεση της Επιτροπής (για την κολυμβητική περίοδο 1999) οι προαναφερθείσες 16 περιοχές κολύμβησης τις οποίες ενδεχομένως αφορά η συγκεκριμένη περίπτωση, έχουν οριακές τιμές που συμμορφώνονται με αυτές που καθορίζονται στην Οδηγία.

Βάσει των πληροφοριών που παρέσχον τα Αξιότιμα Μέλη του Κοινοβουλίου, ελλείψει βάσεως καταγγελίας σχετικά με την εφαρμογή της κοινοτικής νομοθεσίας, δεν μπορεί επί του παρόντος να στοιχειοθετηθεί παράβασή της.

Πρέπει ναπογραμμισθεί ότι στην ανακοίνωση(2) της 27ης Σεπτεμβρίου 2000, η Επιτροπή εξήγγειλε την Ευρωπαϊκή Στρατηγική για την Ολοκληρωμένη Διαχείριση των Παράκτιων Ζωνών. Το έγγραφο αυτό σκιαγραφεί τις αρχές της ορθής διαχείρισης των παράκτιων ζωνών και προσδιορίζει τις δράσεις που δρομολόγησε ή θα δρομολογήσει η Επιτροπή για την προαγωγή της προσέγγισης αυτής. Προσδιορίζει, εξάλλου, ορισμένα από τα χρηματοδοτικά μέσα για τη βελτίωση της διαχείρισης των παράκτιων ζωνών, συμπεριλαμβανομένων των LIFE III και Interreg. Το έγγραφο αναφέρει ότι οι τοπικές και περιφερειακές αρχές έχουν ζωτικό ρόλο στην εξασφάλιση της ορθής, ολοκληρωμένης διαχείρισης των παράκτιων ζωνών.

Σχετική με την περίπτωση θα μπορούσε να είναι και η Οδηγία 91/271/ΕΟΚ του Συμβουλίου της 21ης Μαΐου 1991, περί της επεξεργασίας των αστικών λυμάτων(3). Το άρθρο 4 ορίζει ότι τα κράτη μέλη μεριμνούν ώστε τα αστικά λύματα που διοχετεύονται σε αποχετευτικά δίκτυα ναποβάλλονται, πριν από την απόρριψή τους, σε δευτεροβάθμια ή σε ισοδύναμη επεξεργασία το αργότερο έως τις 31 Δεκεμβρίου 2000 για όλες τις απορρίψεις λυμάτων από οικισμούς με μονάδες ισοδύναμου πληθυσμού άνω των 15 000. Ωστόσο, οι πληροφορίες που παρέσχον τα Αξιότιμα Μέλη του Κοινοβουλίου δεν στοιχειοθετούν κακή εφαρμογή της Οδηγίας 91/271/ΕΟΚ.

(1) Οι προτεραιότητες και τα κριτήρια που διέπουν τις διακριτικές αρμοδιότητες της Επιτροπής ορίζονται στη Δέκατη τέταρτη ετήσια έκθεση για την παρακολούθηση της εφαρμογής της κοινοτικής νομοθεσίας 1996, στην ΕΕ C 332 της 3.11.1997.

(2) COM(2000)547 τελικό.

(3) ΕΕ L 135 της 30.5.1991.